METODOLOGIE DE SELECȚIE ȘI MONITORIZARE  
A PLANURILOR DE AFACERI

„Servicii integrate pentru o comunitate dezvoltata - Concurs planuri de afaceri!”

Contract de finanțare nr. POCU/303/5/2/140638

**CUPRINS**

[PREVEDERI GENERALE 3](#_Toc85551256)

[**Scop și domeniu de aplicare** 3](#_Toc85551257)

[**Legislație aplicabilă / documente de referință** 3](#_Toc85551258)

[DEFINIȚII ȘI ABREVIERI 5](#_Toc85551259)

[BUGETUL AFERENT COMPETIȚIEI 8](#_Toc85551260)

[CONDIȚII DE ELIGIBILITATE 10](#_Toc85551261)

[**Etape obligatorii** 10](#_Toc85551262)

[**Condiții de eligibilitate pentru solicitanți** 10](#_Toc85551263)

[**Condiții de eligibilitate pentru afacerea înființată** 11](#_Toc85551264)

[ACTIVITĂȚI și CHELTUIELI ELIGIBILE 14](#_Toc85551265)

[**Condiții de eligibilitate pentru activități** 14](#_Toc85551266)

[**Domenii eligibile finanțate** 14](#_Toc85551267)

[**Cheltuieli eligibile** 16](#_Toc85551268)

[CRITERII DE SELECȚIE 19](#_Toc85551269)

[COMPLETAREA ȘI DEPUNEREA DOSARULUI DE CONCURS 22](#_Toc85551270)

[**Publicitatea și lansarea concursului planurilor de afaceri** 22](#_Toc85551271)

[**Conținutul dosarului de concurs** 23](#_Toc85551272)

[**Depunerea dosarului de concurs** 24](#_Toc85551273)

[EVALUAREA DOSARELOR DE CONCURS 25](#_Toc85551274)

[**Verificarea conformității administrative și a eligibilității** 25](#_Toc85551275)

[**Evaluarea tehnică și financiară** 26](#_Toc85551276)

[**Selecția planurilor de afaceri** 26](#_Toc85551277)

[**Depunerea și soluționarea contestațiilor** 27](#_Toc85551278)

[CONTRACTAREA 27](#_Toc85551279)

[IMPLEMENTAREA și MONITORIZAREA PLANURILOR DE AFACERI 28](#_Toc85551280)

[ANEXE 28](#_Toc85551281)

# PREVEDERI GENERALE

### **Scop și domeniu de aplicare**

Prezentul document este destinat exclusiv absolvenților cursului de Competențe antreprenoriale desfășurat în cadrul proiectului „Servicii integrate pentru o comunitate dezvoltata”, cod SMIS POCU/5/2/140638, fiind un material de informare tehnică a potențialilor beneficiari şi se constituie în suport informativ complex pentru întocmirea proiectelor conform exigențelor specifice POCU.

Ghidul prezintă regulile pentru pregătirea, elaborarea, editarea şi depunerea planului de afaceri, precum și modalitatea de selecție, aprobare şi derulare a implementării proiectului.

Ghidul și documentele anexate pot suferi rectificări ca urmare a actualizării legislației naționale și comunitare sau procedurale – varianta actualizată a ghidului urmând a fi publicată pe pagina de internet www.galadakaleh.ro.

Scopul concursului de planuri de afacereeste selectarea a minim 14 planuri de afacere în vederea obținerii unei finanțări nerambursabile prin schema de ajutor de minimis *„Implementarea strategiilor de dezvoltare locală în comunitățile marginalizate din zona rurală și/sau în orașe cu o populație de până la 20.000 locuitori”*, în valoare de maxim 25.000 euro/plan, adică maxim 111.000 lei.

Organizarea și desfășurarea concursului de planuri de afacere are la bază principiul transparenței, începând cu prezentarea modului de organizare a acestuia, cunoașterea condițiilor de eligibilitate, a criteriilor de evaluare și selecție a planurilor de afaceri, și, nu în ultimul rând, cunoașterea drepturilor și obligațiilor care revin beneficiarilor ajutorului de minimis și a prevederilor procedurii de monitorizare a activității întreprinderii pe o perioada de 19 luni, din care 7 luni vor reprezenta perioada de sustenabilitate.

### **Legislație aplicabilă / documente de referință**

1. Regulamentul (UE) nr. 1407/2013 din 18 decembrie 2013 pentru aplicarea art. 107 și 108 din Tratatul privind funcționarea Uniunii Europene ajutoarelor de minimis, publicat în Jurnalul Oficial al Uniunii Europene nr. L352/1 din 24 decembrie 2013;
2. Schema de ajutor de minimis *„Implementarea strategiilor de dezvoltare locală în comunitățile marginalizate din zona rurală și/ sau în orașe cu o populație de până la 20.000 locuitori”*, aprobată prin Ordinul nr. 7136/14.12.2017;
3. Contractul de finanțare POCU/5/2/140638, nr. 8485/25.03.2021 încheiat între Organismul Intermediar Regional pentru Programul Operațional Sectorial Dezvoltarea Resurselor Umane Regiunea Sud-Vest și Comuna Simian din județul Mehedinti;
4. Ghidul Solicitantului Condiții Specifice *„Implementarea strategiilor de dezvoltare locală în comunitățile marginalizate din zona rurală și/ sau în orașe cu o populație de până la 20.000 locuitori”;*
5. Orientări privind oportunitățile de finanțare în cadrul Programului Operațional Capital Uman 2014-2020;
6. Ordinul Președintelui Consiliului Concurenței nr. 175/2007 pentru punerea în aplicare a Regulamentului privind procedurile de monitorizare a ajutoarelor de stat;
7. Hotărârea Guvernului nr.399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regionala, Fondul social european și Fondul de coeziune 2014-2020
8. Cererea de finanțare POCU/5/2/140638
9. Manualul beneficiarului PROGRAMUL OPERAȚIONAL CAPITAL UMAN 2014 – 2020, Axele Prioritare 1 - 6

# DEFINIȚII ȘI ABREVIERI

În sensul prezentuluighid, următorii termeni se definesc astfel:

* furnizor de ajutor de minimis - Ministerul Fondurilor Europene, prin Autoritatea de management (AM) pentru Programul operațional Capital uman (POCU) sau prin organismele intermediare (OI) pentru POCU;
* administrator al schemei de ajutor de minimis - beneficiarul finanțării nerambursabile în cadrul unui proiect ce conține activități de ocupare finanțat prin axa prioritară 5 "Dezvoltare locală plasată sub responsabilitatea comunității", obiectivul specific 5.1 al POCU;
* beneficiarul finanțării nerambursabile - entitate publică sau privată, așa cum este definită în cadrul Ghidului solicitantului - Condiții specifice "Implementarea strategiilor de dezvoltare locală în orașe/municipii cu populație de până la 20.000 locuitori", care implementează un proiect ce conține activități de ocupare finanțat prin axa prioritară 5 "Dezvoltare locală plasată sub responsabilitatea comunității", obiectivul specific 5.1 al POCU;
* beneficiar de ajutor de minimis - întreprinderea căreia i se acordă ajutor de minimis de către administratorul schemei de minimis în cadrul măsurilor de antreprenoriat sau măsurilor de ocupare care vizează subvenționarea locurilor de muncă la angajatorii existenți finanțate în cadrul proiectelor finanțate prin POCU, axa prioritară 5 «Dezvoltare locală plasată sub responsabilitatea comunității», obiectivul specific 5.1 «Reducerea numărului de persoane aflate în risc de sărăcie și excluziune socială din comunitățile marginalizate (romă și non romă) din orașe cu până la 20.000 locuitori, cu accent pe cele cu populație aparținând minorității rome, prin implementarea de măsuri/operațiuni integrate în contextul mecanismului de DLRC
* comercializarea produselor agricole - înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități;
* contract de finanțare - actul juridic supus regulilor de drept public semnat între AM/OI POCU, pe de o parte, și beneficiarul finanțării nerambursabile, pe de altă parte, prin care se stabilesc drepturile și obligațiile corelative ale părților, în vederea implementării operațiunilor în cadrul POCU;
* contractul de subvenție - actul juridic semnat între administratorul schemei de ajutor de minimis și beneficiarul ajutorului de minimis, prin care se stabilesc drepturile și obligațiile corelative ale părților în vederea implementării măsurilor finanțate prin prezenta schemă de ajutor de minimis;
* întreprinderea - orice entitate implicată într-o activitate economică și care este constituită conform Legii societăților nr. 31/1990, republicată, cu modificările și completările ulterioare, conform Legii nr. 1/2005 privind organizarea și funcționarea cooperației, republicată, cu modificările ulterioare, conform Legii nr. 219/2015 privind economia socială, cu modificările ulterioare, sau conform Ordonanței de urgență a Guvernului nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale, aprobată cu modificări și completări prin Legea nr. 182/2016;
* întreprinderea unică - include toate întreprinderile între care există cel puțin una dintre relațiile următoare:

a) o întreprindere deține majoritatea drepturilor de vot ale acționarilor sau ale asociaților unei alte întreprinderi;

b) o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

c) o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

d) o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective. Întreprinderile care întrețin cu una sau mai multe întreprinderi relațiile la care se face referire la lit. a)-d) sunt considerate întreprinderi unice;

* MySMIS - sistemul IT prin care potențialii beneficiari din România pot solicita bani europeni pentru perioada de programare 2014-2020; (Conform Ministerului Fondurilor Europene, <http://www.fonduri-ue.ro/mysmis>)
* proiect - proiectul finanțat prin POCU, depus de beneficiarul finanțării nerambursabile în cadrul apelului de proiecte "Implementarea strategiilor de dezvoltare locală în comunitățile marginalizate din orașe/municipii cu o populație de până la 20.000 locuitori" și implementat în baza contractului de finanțare;
* prelucrarea produselor agricole - orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
* produse agricole - produsele enumerate în anexa I la Tratat, cu excepția produselor obținute din pescuit și acvacultură prevăzute în Regulamentul (UE) nr. 1.379/2013;
* rata de actualizare - rata de referință stabilită de Comisia Europeană pentru România pe baza unor criterii obiective și publicată în Jurnalul Oficial al Uniunii Europene și pe internet;
* Întreprindere operațională – Întreprinderea nou creata este considerata operațională/funcțională, în momentul în care s-au asigurat premisele pentru producția de bunuri si/sau prestarea de servicii si/sau executarea lucrărilor în conformitate cu planurile de afacere .
* Aplicant/participant la concurs- persoana care depune un dosar al Planului de afaceri în cadrul competiției „Servicii integrate pentru o comunitate dezvoltata - Concurs planuri de afaceri!”

# BUGETUL AFERENT COMPETIȚIEI

Bugetul total aferent competiției planurilor de afaceri „Servicii integrate pentru o comunitate dezvoltata - Concurs planuri de afaceri” este de **1.554.000 lei**.

Valoarea maximă a subvenției acordate unei firme nou-înființate în baza planului de afaceri aprobat este maxim **111.000 lei**.

Valoarea maxima a ajutorului de minimis acordat este de **111.000,00 lei/** plan de afacere reprezentând maximum 100% din totalul cheltuielilor eligibile cuprinse în Planul de Afacere aprobat.

Sumele care depășesc valoarea ajutorului de minimis solicitat vor fi suportate de către beneficiar. De asemenea, acesta va suporta și toate costurile neeligibile (si conexe) aferente proiectului, în cazul în care acestea vor exista

În cadrul proiectului, se vor putea finanța **minim 14 planuri** de afacere de valoare maximă sau mai multe, până la epuizarea bugetului de 1.554.000 lei.

Competiția de planuri de afacere „Servicii integrate pentru o comunitate dezvoltata - Concurs planuri de afaceri” este destinată absolvenților cursului Competente antreprenoriale care îndeplinesc condițiile de eligibilitate.

**Atenție!** Ajutorul de stat se acorda sub forma de micro granturi și are caracter de minimis.

Ajutorul de minimis se va acorda într-o **singura transa**, în baza unui contract de subvenție, anexa 9 la prezentul ghid, în baza documentelor justificative solicitate de Beneficiarul finanțării nerambursabile.

Conform schemei de minimis, ajutorul de minimis se acorda din fonduri comunitare și naționale.

Prin aplicarea prezentei scheme se vizează obținerea următoarelor efecte și beneficii:

- susținerea antreprenoriatului din rândul persoanelor aflate în risc de sărăcie sau excluziune socială din orașe/municipii cu o populație de până la 20.000 locuitori, inclusiv a ocupării pe cont propriu, în vederea creării de noi locuri de muncă, prin acordarea de micro granturi (înființarea de start-up-uri).

**Atenție!**Beneficiarul ajutorului de minimis are obligația de a restitui, după caz, parțial sau total, valoarea ajutorului de minimis primit în situația nerespectării condițiilor de acordare și utilizare a ajutorului, inclusiv dobânda aferentă.

**Constituie motive de restituire integrală a ajutorului de minimis primit:**

* nerespectarea prevederilor Regulamentului (UE) nr. 1.407/2013 al Comisiei din 18 decembrie 2013 privind aplicarea articolelor 107 şi 108 din Tratatul privind funcționarea Uniunii Europene ajutoarelor de minimis;
* nerespectarea țintelor indicatorilor privind numărul de locuri de muncă asumate prin planul de afacere , în conformitate cu prevederile Ghidului solicitantului - Condiții specifice «Implementarea strategiilor de dezvoltare locală în comunitățile marginalizate din zona rurală şi/sau în orașe cu o populație de până la 20.000 locuitori». Beneficiarii ajutorului de minimis au obligația menținerii locurilor de muncă nou-create în numărul și pe durata menționate în Ghidului solicitantului - Condiții specifice «Implementarea strategiilor de dezvoltare locală în comunitățile marginalizate din zona rurală şi/sau în orașe cu o populație de până la 20.000 locuitori».

**Constituie motive de restituire parțială a ajutorului de minimis** primit efectuarea unor cheltuieli care nu respectă prevederile art. 2 alin. (1) din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările ulterioare.

# CONDIȚII DE ELIGIBILITATE

### **Etape obligatorii**

In vederea acordării micro-grantului trebuie parcurse următoarele etape:

1. Includerea în grupul țintă al proiectului POCU/5/2/140638
2. Participarea la serviciile de informare și consiliere pe piața muncii dezvoltate în cadrul proiectului
3. Participarealacursul de formare (inițiere) *„Competente antreprenoriale”*
4. Absolvirea și promovarea cursului de formare (inițiere) *„Competente antreprenoriale”*
5. Participarea la sesiunile de consultanta antreprenoriala – elaborare plan de afacere+anexe
6. Depunereadosarului de concurs: plan de afacere, anexa, alte documente
7. Evaluareaplanului de afaceri și selecția dosarelor
8. Înființarea firmei
9. Depunerea documentelor pentrusemnarea contractului de subvenție
10. Semnarea contractului de acordare a subvenției
11. Implementarea planului de afaceri

Etapele de la (5) la (11) se parcurg sub atenta supraveghere a experților cu atribuții în consilierea beneficiarilor din cadrul Asociației Grupul de Acţiune Locala „ADA KALEH”.

### **Condiții de eligibilitate pentru solicitanți**

În cadrul concursului de planuri de afacere „Servicii integrate pentru o comunitate dezvoltata - Concurs planuri de afaceri” derulat prin intermediul proiectului *„Servicii integrate pentru o comunitate dezvoltata”*, cod SMIS POCU/5/2/140638 solicitanții eligibili sunt persoanele fizice care îndeplinesc cumulativ următoarele condiții:

* intenționează să înființeze o afacere non-agricolă în teritoriul marginalizat GAL „ADA KALEH” sau teritoriile GAL invecinate;
* își au reședința sau domiciliul în comunitatea marginalizată GAL „ADA KALEH” sau teritoriile GAL invecinate;
* sunt înscriși în grupul țintă al proiectului *„Servicii integrate pentru o comunitate dezvoltata”*, cod SMIS POCU/5/2/140638
* au participat la serviciile de informare și consiliere profesională furnizate în cadrul proiectului *„Servicii integrate pentru o comunitate dezvoltata”*, cod SMIS POCU/5/2/140638
* au participat la cursul *Competențe Antreprenoriale* desfășurat în cadrul proiectului *„Servicii integrate pentru o comunitate dezvoltata”*, cod SMIS POCU/5/2/140638
* au absolvit și promovat cursul *Competențe Antreprenoriale* - dețin certificat de absolvire a cursului de competențe antreprenoriale (sau adeverință, după caz)
* au primit consiliere în elaborarea planului de afaceri din partea Asociației GAL „ADA KALEH”

**Atenție!**În cadrul prezentului concurs de planuri de afacere pot participa doar persoanele care sunt înregistrate în grupul țintă al proiectului *„Servicii integrate pentru o comunitate dezvoltata”*, cod SMIS POCU/5/2/140638, și care au beneficiat de servicii integrate: servicii sociale și servicii de ocupare (au finalizat cursul de formare competențe antreprenoriale).

**Atenție!**Persoanele fizice care înființează afacere nu trebuie să aibă calitatea de asociați majoritari în structura altor societăți comerciale înființate în baza Legii societăților nr. 31/1990, republicată, cu modificările și completările ulterioare, la data semnării contractului de subvenție.

**Atenție!**Nu se acceptă finanțarea afacerilor în care aplicantul este la distanță.

**Atenție!**La competiția de planuri de afacere nu pot participa persoanele angajate în cadrul proiectului sau angajați ai Beneficiarul finanțării nerambursabile și ai Partenerilor, precum și soțul/soția, rudele de gradul I și II, respectiv afinii acestora de gradul I și II. Solicitantul va completa Anexa 5 „Declaraţie pe propria răspundere privind conflictul de interese”.

Beneficiar al finanțării nerambursabile este Comuna Simian.

Partenerii proiectului sunt:

* Asociația Grupul de Acțiune Locală „ADA KALEH”
* Școala Gimnazială Simian

Beneficiar de ajutor de minimis este întreprinderea care beneficiază de ajutor de minimis pentru înființarea de start-up-uri în cadrul măsurilor de antreprenoriat.

### **Condiții de eligibilitate pentru afacerea înființată**

Condiții obligatorii privind participarea și întocmirea planurilor de afaceri pentru înscrierea în concurs:

* Să aibă sediul social și, după caz, punctul/ punctele de lucru în Regiunea Sud-Vest Oltenia în comunitatea marginalizată GAL „ADA KALEH”, respectiv în una din comunele: Comuna Breznita Motru, Comuna Butoiesti, Comuna Devesel, Comuna Dumbrava, Comuna Greci, Comuna Hinova, Comuna Prunisor, Comuna Simian, Comuna Stangaceaua, Comuna Tamna, Comuna Voloiac sau in localitati ce apartin teritoriilor GAL Invecinate;
* Activitatea propusa în Planul de afacere trebuie sa vizeze o clasa CAEN principala și maxim 5 coduri CAEN complementare;
* Activitatea propusa spre finanțare este inclusa în lista codurilor CAEN acceptate la finanțare prin prezenta schema (Anexa 8);
* Nu vor fi acordate finanțări mai mari de 111.000,00 lei per firma beneficiar, planurile care solicita o suma mai mare vor primi clarificări în vederea diminuării valorii eligibile a proiectului la maximum finanțării de 111.000,00 lei ;
* Angajarea a minimum 1 persoană în cadrul afacerii sprijinite;
* Beneficiarul ajutorului de minimis are obligația de a implementa planul de afacere selectat și de a asigura sustenabilitatea activităţilor;
* Realizarea de venituri pana la finalul anului de implementare (adică în cele 12 luni, începând cu semnarea contractului de subvenție);
* Inițierea cheltuirii subvenției / angajarea de cheltuieli în maxim 2 luni de la primirea subvenției;
* Perioada obligatorie de funcționare a afacerii este de 12 luni la care se adaugă perioada minimă de sustenabilitate (7 luni);
* Implementarea planului de afaceri în maxim 12 luni de la semnarea contractului de subvenție (sau de la data clar stipulata în contract) – aceasta fiind **etapa de implementare;**
* Menținerea locului de muncă / locurilor de munca și continuarea funcționării afacerii pe o perioadă de minimum 7 luni de zile de la finalizarea perioadei obligatorii de funcționare a afacerii de 12 luni - aceasta fiind **etapa de sustenabilitate;**
* Menținerea destinației bunurilor achiziționate prin ajutor de minimis pe o durata de minimum 3 ani de la finalizarea proiectului aferent Contractului de finanțare cu ID 140638.

Este încurajată implementarea principiilor: dezvoltare durabila, egalitate de șanse și tratament, introducerea TIC în procesele de producţie și prestare de servicii, inovare sociala la nivelul business-ului (spre exemplu: identificarea, evaluarea și minimizarea impactului de mediu a afaceri propuse, modalități de reducere/eficientizarea consumului de resurse, utilizarea de tehnologii și echipamente eco-friendly s.a.).

**Atenție!** Nu vor fi finanțate planuri de afacere care contravin principiilor dezvoltării durabile, a egalității de șanse și nondiscriminării.

Acordarea subvenției (micro-grant) va fi condiționată de înființarea firmei (costurile aferente înființării companiei pot fi acoperite prin proiect).

* Să se încadreze într-una din următoarele categorii:
* societăți reglementate de Legea societăților nr. 31/1990, republicată, cu modificările și completările ulterioare,
* societăți cooperative,
* persoane fizice autorizate,
* întreprinzători titulari ai unei întreprinderi individuale și întreprinderile familiale, autorizate potrivit dispozițiilor legale în vigoare, care desfășoară activităţi economice.

# ACTIVITĂȚI și CHELTUIELI ELIGIBILE

### **Condiții de eligibilitate pentru activități**

Sunt eligibile pentru acordarea ajutorului de minimis activitățile care respectă cumulativ următoarele condiții:

a) au ca scop susținerea antreprenoriatului pentru persoanele aflate în risc de sărăcie sau excluziune socială din orașe/municipii cu o populație de până la 20.000 locuitori, inclusiv a ocupării pe cont propriu, prin acordarea de subvenții (micro granturi) persoanelor din grupul -țintă pentru înființarea de afacere ;

b) respectă condițiile de înființare și dezvoltare definite în prezentul document.

Activitățile eligibile ce fac obiectul schemei de ajutor de minimis vor fi finanțate numai dacă au fost inițiate după semnarea contractului de subvenție încheiat între beneficiarul finanțării nerambursabile și beneficiarul ajutorului de minimis.

Planurile de afacere ce vor fi depuse în cadrul concursului vor fi punctate suplimentar dacă:

* + promovează inovarea socială (dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale);
  + propun activități ce vor promova concret sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor;
  + promovarea egalității de șanse și tratament (egalitatea de gen, nediscriminarea, accesibilitatea persoanelor cu dizabilități).
  + Ofera spre angajare minim două persoane (someri sau persoana inactiva) din grupul tinta selectat al proiectului „Servicii integrate pentru o comunitate dezvoltata”, cod SMIS POCU/5/2/140638.

### **Domenii eligibile finanțate**

Domeniile eligibile pentru finanțarea înființării unor afacere sunt în conformitate cu schema de minimis *„Implementarea strategiilor de dezvoltare locală în comunitățile marginalizate din zona rurală și/ sau în orașe cu o populație de până la 20.000 locuitori”* aprobată prin Ordinul ministrului delegat pentru fonduri europene nr. 7136/14.12.2017.

În cadrul concursului de idei de proiecte sunt acceptate planuri de afacere ce vizează realizarea de investiții în toate domeniile, cu anumite excepții (a se vedea Anexa 8 la ghid – Lista codurilor CAEN eligibile).

**Sunt încurajate prin punctare suplimentară în cadrul grilei de selecție investițiile care vizează activități de producție, precum și serviciile (a se capitolul Criterii de Selecție).**

**Atenție!**Un Aplicant poate participa la concurs cu un singur plan de afacere .

**Activități neeligibile:**

Planurile de afaceri **nu vor putea viza domeniile exceptate** de la schema de minimis:

1. ajutoarele acordate întreprinderilor care îşi desfășoară activitatea în sectoarele pescuitului şi acvaculturii, reglementate de Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului;
2. ajutoarele acordate întreprinderilor care îşi desfășoară activitatea în domeniul producției primare de produse agricole, astfel cum sunt enumerate în Anexa 1 a Tratatului CE;
3. ajutoarele pentru achiziția de vehicule de transport rutier de mărfuri.

În cazul în care o întreprindere, în calitatea sa de beneficiar de ajutor de minimis îşi desfășoară activitatea atât în sectoarele menționate la literele a), b), cât şi în unul sau mai multe sectoare ale economiei sau domenii de activitate incluse în domeniul de aplicare al schemei şi Regulamentului nr. 1407/2013, schema se aplică ajutoarelor acordate pentru aceste din urmă sectoare ale economiei sau activităţi, în condițiile în care aceste ultime activităţi şi costurile aferente acestora sunt realizate distinct de activitățile desfășurate în sectoarele excluse menționate la alin. (1), iar activitățile desfășurate în sectoarele excluse menționate la alin. (2) nu beneficiază de ajutoare de minimis acordate în conformitate cu prezenta schemă.

**Solicitanții (beneficiarii ajutorului de minimis) care îşi desfășoară activitatea atât în sectoare/domenii eligibile, cât și în sectoare/domenii neeligibile, așa cum sunt definite conform prezentei scheme, pot beneficia de finanțare pentru sectoarele eligibile, cu condiția prezentării documentelor contabile care atestă separarea evidenței acestor activităţi.**

***Întreprinderile care își desfășoară activitatea în sectorul prelucrării și comercializării produselor agricole pot beneficia de ajutor de minimis, cu respectarea cumulativă a următoarelor condiții***:

1. valoarea ajutoarelor sa nu fie stabilită pe baza prețului sau a cantității produselor achiziționate de la producătorii primari sau introduse pe piață de întreprinderile respective;
2. ajutoarele sa nu fie condiționate de transferarea lor parțială sau integrală către producătorii primari.

### **Cheltuieli eligibile**

Pentru a fi eligibilă, o cheltuială trebuie să îndeplinească în mod cumulativ următoarele condiții:

* + să fie prevăzută în bugetul planului de afaceri aprobat;
  + să fie efectuată de către beneficiar după semnarea contractului de subvenție sau de la data menționată în contractul de finanțare, doar în perioada de implementare a proiectul, cu excepția cheltuielilor angajate la finalul implementări proiectului și plătite în maxim prima luna de sustenabilitate (dar nu mai târziu de 31 decembrie 2023), cat și a cheltuielilor de constituire a întreprinderii noi înființate efectuate anterior semnării contractului de subvenție;
  + să fie în conformitate cu principiile unui management financiar riguros, având în vedere utilizarea eficientă a fondurilor și un raport optim cost-eficientă;
  + să fie înregistrată în contabilitatea Beneficiarului, să fie identificabilă, verificabilă și să fie dovedită prin facturi și de documente justificative privind efectuarea plății, în conformitate cu prevederile legislației naționale, sau de alte documente contabile cu valoare probatorie;
  + să fie menționată în lista cheltuielilor eligibile care intra sub incidenta ajutorului de minimis;
  + să nu fi făcut obiectul altor finanțări publice;
  + să fie în conformitate cu prevederile legislației naționale şi comunitare şi cu prevederile contractului de subvenție.

Pe parcursul implementării Planului de afaceri, cheltuielile considerate neeligibile, dar necesare derulării/implementării proiectului vor fi suportate de către beneficiar.

Un plan de afacere nu trebuie sa conțină toate categoriile de cheltuieli eligibile. Cheltuielile sunt eligibile în măsura în care sunt necesare activităţilor eligibile ale proiectului și se regăsesc în lista de cheltuieli.

Obiectele/bunurile finanțate în cadrul proiectului trebuie sa fie folosite conform scopului destinat, menționat în planul de afacere , și acestea nu pot fi vândute, închiriate (cu excepția activităţilor de închiriere) sau înstrăinate sub orice forma prevăzută de legislația în vigoare. Astfel, este obligatorie menținerea destinației bunurilor achiziționate prin ajutor de minimis pe o durata de minimum 3 ani de la finalizarea proiectului aferent Contractului de finanțare cu ID 140638.

Cheltuielile efectuate de către operatorul economic trebuie sa fie în legătura cu fluxul activităţilor/sub activităților care sunt necesare desfășurării sau promovării activităţilor codurilor CAEN pentru care se solicita finanțare, așa cum sunt detaliate activitățile codului CAEN în “Clasificarea activităţilor din economia naționala - CAEN Rev 2.

Numărul utilajelor și echipamentelor (laptop, imprimata, etc.) achiziționate în cadrul proiectului trebuie sa fie corelat cu specificul activităţii, sa fie necesare și pe deplin justificate în cadrul proceselor de producţie / funizare / prestare.

**Cheltuielile eligibile** în cadrul prezentei scheme sunt următoarele:

* + - 1. Cheltuieli cu salariile personalului nou-angajat.

Cheltuieli salariale;

* + 1. Onorarii/venituri asimilate salariilor pentru experți proprii/cooptați;
    2. Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori).

1. Cheltuieli cu deplasarea personalului întreprinderilor nou-înființate.
   * + - 1. Cheltuieli pentru cazare;
         2. Cheltuieli cu diurna personalului propriu;
   1. Cheltuieli privind transportul persoanelor (inclusiv transportul efectuat cu mijloace de transport în comun sau taxi, gara, autogara sau port și locul delegării ori locul de cazare, precum și transportul efectuat pe distanta dintre locul de cazare și locul delegării).
   2. Taxe și asigurări de călătorie și asigurări medicale aferente deplasării.
2. Cheltuieli aferente diverselor achiziții de servicii specializate, pentru care beneficiarul ajutorului de minimis nu are expertiza necesară.
3. Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiţii necesare funcționarii întreprinderilor.
4. Cheltuieli cu închirierea de sedii (inclusiv depozite), spatii pentru desfășurarea diverselor activităţi ale întreprinderii, echipamente, vehicule, diverse bunuri.
5. Cheltuieli de leasing fără achiziție (leasing operaţional) aferente funcționarii întreprinderilor (rate de leasing operaţional plătite de întreprindere pentru: echipamente, vehicule, diverse bunuri mobile și imobile).
6. Utilități aferente funcționarii întreprinderilor.
7. Servicii de administrare a clădirilor aferente funcționarii întreprinderilor.
8. Servicii de întreținere și reparare de echipamente și mijloace de transport aferente funcționarii întreprinderilor.
9. Cheltuieli cu amenajarea/modernizarea spatiilor de productie sau servicii ce includ lucrari de constructii ce nu se supun autorizarii, in conformitate cu prevederile legii 50/1991
10. Arhivare documente aferente funcționării întreprinderilor.
11. Amortizare active aferente funcționării întreprinderilor.
12. Cheltuieli financiare şi juridice (notariale) aferente funcționării întreprinderilor.
13. Conectare la rețele informatice aferente funcționării întreprinderilor.
14. Cheltuieli de informare şi publicitate aferente funcționării întreprinderilor.
15. Alte cheltuieli aferente funcționarii întreprinderilor.
16. Prelucrare date.
17. Întreținere, actualizare şi dezvoltare aplicații informatice.
18. Achiziționare de publicații, cărți, reviste de specialitate relevante pentru operațiune, în format tipărit şi/sau electronic.
19. Concesiuni, brevete, licențe, mărci comerciale, drepturi şi active similar.

**Atenție! Nu se acceptă achiziționarea de echipamente second-hand din finanțarea schemei de minimis. Aceasta schema de minimis nu se aplica pentru achizitia de vehicule de transport rutier de marfuri!**

# CRITERII DE SELECȚIE

|  |  |  |  |  |
| --- | --- | --- | --- | --- |
| **NR. CRT.** | **CRITERII DE SELECȚIE** | **PUNCTAJ** | **OBSERVAȚII** | |
| 1. **I. CONTRIBUȚIA INVESTIȚIEI PROPUSE LA REALIZAREA OBIECTIVULUI SCHEMEI DE MINIMIS (max. 30 puncte)** | | | | | |
| **1.** | **Domeniul de activitate, clasa CAEN, în care se realizează investiția:** | **Max. 10** | Punctajele sunt disjunctive | |
| 1.1 | Proiectul vizează activități de producție / servicii | 10 |
| 1.2 | Proiectul vizează alte activități | **5** |
| **2.** | **Resurse umane** | **Max. 10** | Punctajele sunt disjunctive | |
| 2.1 | Afacerea nou înființată prevede angajarea a minim două persoane (someri sau persoana inactiva) din grupul tinta selectat al proiectului „Servicii integrate pentru o comunitate dezvoltata”, cod SMIS POCU/5/2/140638 | 10 |
| 2.2 | Afacerea nou înființată prevede angajarea unei persoane (someri sau persoana inactiva) din grupul tinta selectat al proiectului „Servicii integrate pentru o comunitate dezvoltata”, cod SMIS POCU/5/2/140638 | 5 |
| **3.** | **Principii orizontale și teme secundare** | **Max. 10** | Punctajele sunt cumulative  se va puncta fiecare criteriu de la 0 la maxim 2 sau 3 puncte | |
| 3.1 | Investiția propune măsuri ce vor promova concret inovarea sociala (dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale) | 3 |
| 3.2 | Investiția presupune activități ce vor promova concret sprijinirea tranziției către o economie cu emisii scăzute a gazelor cu efect de sera | 3 |
| 3.3 | Investiția propune implementarea unor soluții TIC în procesul de producție/ furnizare de bunuri, prestare de servicii | 2 |
| 3.4 | Investiția contribuie, prin activitățile propuse, la promovarea egalității de șanse și tratament (egalitatea de gen, nediscriminarea, accesibilitatea persoanelor cu dizabilități) | 2 |
| 1. **II. CALITATEA PLANULUI DE AFACERI (max. 60 puncte)** | | | | | |
| **4.** | **Descrierea afaceri și a strategiei de implementare a planului de afaceri:** | **Max. 15** | punctajele sunt cumulative se va puncta de la 0 la maxim 8 puncte în funcţie de criteriu | |
| 4.1 | Sunt descrise misiunea, viziunea și obiectivele afaceri și planificarea acestora în timp. | 5 |
| 4.2 | Descrierea afaceri este clara, structurata și poate fi pusa în aplicare. Abordarea este realista bazata pe date concrete și corelata cu specificul investiției | 8 |
| 4.3 | Solicitantul prezinta experiența în domeniul pentru care se solicita finanțare | 2 |
| **5.** | **Ponderea investițiilor în active corporale și necorporale reprezintă:** | **Max. 15** | punctajele sunt disjunctive | |
| 5.1 | Minim 70% din valoarea cheltuielilor eligibile înscrise în planul de afacere | 15 |
| 5.2 | Mai mult de 30% din valoarea cheltuielilor eligibile înscrise în planul de afacere , dar mai puțin de 70% | 10 |
| 5.3 | Mai mult de 10% din valoarea cheltuielilor eligibile înscrise în planul de afacere , dar mai puțin de 30% | 5 |
| **6.** | **Fundamentarea cheltuielilor și veniturilor** | **Max. 10** | punctajele sunt cumulative  se va puncta de la 0 la maxim 5 puncte | |
| 6.1 | Costurile investiției sunt suficient fundamentate, spre exemplu prin oferte de preț/cataloage/ website-uri, orice alte surse verificabile (cel puțin 2 surse de preț) | 5 |
| 6.2 | Cheltuielile de operare sunt realiste, suficient justificate, fundamentate pe date corecte, surse verificabile. În planul de afacere se prezintă clienții potențiali pentru afacere și estimarea mărimii pieței potențiale | 5 |
| **7.** | **Prezentarea activităţilor necesare implementări planului de afaceri** | **Max. 5** | se va puncta de la 0 la maxim 5 puncte | |
| 7.1 | Activitățile sunt prezentate detaliat, logic și coerent. Activitățile sunt corelate cu prevederile contractului de subvenție și ale schemei de minimis. Se prezinta informații detaliate cu privire la resursele necesare derulării activităţilor și alocarea acestora în timp. | 5 |
| **8.** | **Descrierea fluxului tehnologic aferente produselor/serviciilor** | **Max. 5** | se va puncta de la 0 la maxim 5 puncte | |
| 8.1 | Solicitantul a descris detaliat în Planul de afacere fluxul tehnologic aferente produselor/serviciilor (sunt justificate achizițiile din punct de vedere al fluxului tehnologic, nu sunt identificate erori/necorelări de bugetare) | 5 |
| **9.** | **Analiza pieței de desfacere și a concurenței** | **Max. 5** | se va puncta de la 0 la maxim 5 puncte | |
| 9.1 | Analiza pieței, a clienților, a furnizorilor și a concurenților este coerenta și realista, adaptata la localizarea businessului. Sunt oferite informații statistice relevante, surse ale informațiilor utilizate, studii independente, sau proprii cu privire la datele incluse în analiza | 5 |
| **10.** | **Strategia de marketing** | **Max. 5** | se va puncta de la 0 la maxim 5 puncte | |
| 10.1 | Strategia de marketing este clara și bazata pe aprecieri realiste. Include metode adaptate la specificul și dimensiunea afaceri , sunt identificate corect resursele necesare | 5 |
| 1. **SUSTENABILITATE (max. 10 puncte)** | | | | | |
| **11.** | **Sustenabilitatea investiției** | Max. 10 | punctajele sunt cumulative  se va puncta de la 0 la maxim 5 puncte | |
| 11.1 | Solicitantul demonstrează realizarea de venituri pana la sfârșitul primului an de implementare (informațiile prezentate sunt realiste, prevederile sunt justificate, etc) | 5 |
| 11.2. | Solicitantul dovedește ca are capacitatea de asigura întreținerea, menținerea și funcționarea investiției după încheierea  proiectului și încetarea finanțării nerambursabile. | 5 |
| **TOTAL PUNCTAJ OBȚINUT** | | **MAX. 100** |  |

**Punctajul minim este de 60 puncte și reprezintă pragul sub care niciun plan de afacere nu poate intra la finanțare.**

**Punctajul minim pentru fiecare din cele 3 criterii I,II,III este de 5 puncte. Notarea cu 0 a unui subcriteriu NU conduce la respingerea proiectului, procesul de evaluare şi selecție continuându-se, în funcţie de punctajul final obținut de proiect.**

**Un proiect va fi selectat pentru finanțare numai dacă va cumula în urma evaluării un punctaj minim de 60 puncte, precum și punctajul minim pe fiecare dintre cele 3 criterii.**

**Atenție!** Punctajul final reprezintă suma punctajelor obținute la toate cele 3 capitole. în cazul tuturor criteriilor, punctajul este maximal. Pot fi acordate punctaje intermediare, pe criterii. Punctajele alocate pe capitole sunt cumulative.

Selecția planurilor de afaceri se face în ordinea descrescătoare a punctajului de selecție în cadrul alocării totale disponibile pentru selecție.

**Atenție!** În cazul în care vor exista mai multe proiecte cu același punctaj, acestea vor fi departajate în ordinea următoarelor criterii de departajare:

1. Prioritate vor avea proiectele care au cel mai mare punctaj la Capitolul II-Calitatea planului de afaceri;
2. La punctaj egal la Capitolul II, prioritate vor avea proiectele care au cel mai mare punctaj la Capitolul I - Contribuția investiției propuse la realizarea obiectivului schemei de minimis.

# COMPLETAREA ȘI DEPUNEREA DOSARULUI DE CONCURS

### **Publicitatea și lansarea concursului planurilor de afaceri**

Concursul de planuri de afacere va fi lansat după finalizarea cursurilor de formare antreprenorială, conform Calendarul concursului.

Concursul de planuri de afacere va fi mediatizat pe site-ul beneficiarului www.comunasimian.ro, precum și pe site-ul partenerului responsabil pentru acordarea micro-granturilor, respectiv Asociația Grupul de Acțiune Locală „ADA KALEH”, www.galadakaleh.ro.

Publicitatea concursului va fi realizată atât prin mijloace electronice (pe site-urile sus-menționate), precum și prin mijloace offline (anunțuri de lansare concurs afișate în teritoriul GAL, la sediul de implementare al proiectului etc.).

**Anunțul de lansare** va cuprinde toate informațiile necesare depunerii dosarului de concurs, inclusiv link-urile către documentele model obligatorii care trebuie atașate planului de afaceri.

Beneficiarul finanțării nerambursabile, UAT SIMIAN, împreună cu partenerul Asociația Grupul de Acţiune Locală „ADA KALEH” va lansa un singur apel de finanțare pentru planurile de afacere . în cazul în care alocarea financiară nu este acoperită, se poate lansa un alt apel de proiecte la care pot participa absolvenții cursului de Competente antreprenoriale derulat în cadrul proiectului POCU/5/2/140638 care nu au depus planuri de afacere sau care au depus planuri de afacere în apelurile anterioare dar nu au obținut punctajul necesar pentru a primi finanțare sau care si-au retras planurile de afacere din competiție pentru a fi redepuse.

### **Conținutul dosarului de concurs**

Dosarul de concurs va conține obligatoriu următoarele documente:

1. Opisul documentelor (Anexa 0);
2. Scrisoarea de înaintare a dosarului (Anexa 1);
3. Planul de afacere (Anexa 2);
4. Buget (Anexa 3);
5. Declarație de eligibilitate (Anexa 4);
6. Declarație pe propria răspundere privind conflictul de interese (Anexa 5);
7. Declarație de angajament (Anexa 6);
8. Declarație privind evitarea dublei finanțări (Anexa 7);
9. Copie după CI/BI;
10. Dovada absolvirii cursului de antreprenoriat (diploma sau adeverința), emisă de către formator;
11. Alte documente care sa contribuie la o mai buna înțelegere a afacere, să justifice costurile, să convingă comisia de evaluare asupra maturității Planurilor de afaceri (oferte de preț, flux tehnologic, organigrama etc.)

Planurile de afacere supuse procesului de selecție vor fi întocmite conform modelului prezentat în Anexa 2 la prezentulghid. Planul de afacere și anexele se listează pe o singura fata, doar pe foi A4.

**Documentele din dosarul de concurs vor fi așezate în ordine, conform Anexei 0 - Opisul documentelor.**

Dosarul de concurs va fi numerotat și opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detașarea și/sau înlocuirea documentelor. OPISUL va fi numerotat cu pagina 0. Fiecare pagină va purta semnătura solicitantului în colț dreapta sus.

Documentele copie anexate dosarului (ex. copie CI) vor conține mențiunea „conform cu originalul”.

**Atenție!**Documentele de mai sus vor fi depuse într-un exemplar îndosariat, însoțit de un CD conținând planul de afacere , în format digital care să permită căutarea în text, precum și copia digitala (scanare) a tuturor documentelor atașate dosarului de concurs, salvate ca fișiere distincte cu denumirea conformă listei documentelor. Scanarea se va efectua după finalizarea dosarului (după numerotare și semnare) în fișiere format PDF.

### **Depunerea dosarului de concurs**

Dosarele de concurs vor fi depuse la sediul Asociației Grupul de Acțiune Locală „ADA KALEH” din cadrul Primăriei Simian, parter, comuna Simian, Str. DE70, nr. 64, județul Mehedinti, în perioada anunțată și în intervalul orar menționate în cadrul Anunțului de lansare a concursului.

**Atenție!**Documentele de mai sus vor fi depuse într-un exemplar îndosariat, însoțit de un CD conținând planul de afacere , într-un format care să permită căutarea în text, precum și copia electronică (scanare) a tuturor documentelor atașate dosarului de concurs, salvate ca fișiere distincte cu denumirea conformă listei documentelor. Scanarea se va efectua după finalizarea dosarului (după numerotare și semnare) în fișiere format PDF.

Dosarele de concurs vor fi depuse personal de către solicitanți la sediul GAL „ADA KALEH”, înaintea datei limită care figurează în anunțul de lansare a concursului.

Depunerea planurilor de afaceri se va face în perioada apelului de selecție lansat, conform calendarului și anunțului de lansare a competiției „Servicii integrate pentru o comunitate dezvoltata - Concurs planuri de afaceri”.

La nivelul Asociației Grupul de Acțiune Locală „ADA KALEH”, primirea proiectelor va fi efectuată de angajații GAL pe toată perioada concursului, în programul orar stabilit și făcut public de către asociație.

**Atenție!**După depunere, Dosarul Planului de afaceri poate fi completat doar ca urmare a solicitării de clarificări din etapa de verificarea a conformității administrative și a eligibilității (CAE) si/sau a evaluării tehnico-financiare (ETF). Documentele transmise vor răspunde strict la solicitările comisiei, fără a aduce modificări substanțiale planului inițial.

**Calendarul poate fi modificat de către Beneficiarul finanțării nerambursabile, respectiv de către UAT SIMIAN și de partenerul responsabil de activitate, Asociația GAL „ADA KALEH”. Eventualele modificări vor fi publicate pe site-ul** [**www.galadakaleh.ro**](http://www.actionampentrucomunitate.ro) **și vor fi aduse la cunoștință celor interesați.**

# EVALUAREA DOSARELOR DE CONCURS

Selecția proiectelor se efectuează în conformitate cu prevederile:

* Procedurii de evaluare și selecție a proiectelor POCU
* Grilei de verificare a conformității administrative și a eligibilității
* Grilei de evaluare și selecție tehnica și financiara

Competiția planurilor de afaceri „Servicii integrate pentru o comunitate dezvoltata - Concurs planuri de afaceri” este destinată absolvenților cursului Competente antreprenoriale desfășurat în cadrul proiectului *„**Servicii integrate pentru o comunitate dezvoltata”*, cod SMIS POCU/5/2/140638și care îndeplinesc condițiile de eligibilitate.

Evaluarea planurilor de afaceri se va realiza în termen de maxim 4 săptămâni. în cazul în care exista solicitări de clarificare acest termen se va prelungi corespunzător pentru a se putea analiza răspunsurile primite la solicitarea de clarificări.

### **Verificarea conformității administrative și a eligibilității**

Verificarea conformității administrative și a eligibilității (CAE) are ca obiect Planul de afacere și anexele acestuia și va fi efectuată de Comisia de evaluare în baza grilei de verificarea conformității administrative și a eligibilității.

Pentru verificarea CAE, evaluatorii au în vedere:

* corectitudinea completării Anexei 2 – Planul de afacere ;
* conformitatea variantei prezentată pe suport de hârtie cu cea în format electronic;
* existența formatului electronic care să permită căutarea în text al Anexei 2 – Planul de afacere;
* existenta și forma Planului de afaceri și a anexelor, valabilitatea documentelor;
* verificarea respectării criteriilor de eligibilitate menționate în ghid;
* verificarea eligibilității solicitantului;
* verificarea eligibilității codului/codurilor CAEN;
* verificarea eligibilității cheltuielilor.

### **Evaluarea tehnică și financiară**

Evaluarea tehnico-financiară (ETF) are ca obiect Planul de afacere și anexele acestuia și va fi efectuată de Comisia de evaluare în baza grilei de evaluare tehnico-financiară.

Ordinea evaluării proiectelor în etapa de evaluare tehnico-financiara este ordinea în care proiectele au fost înregistrate.

### **Selecția planurilor de afaceri**

Procesul de evaluare al unui proiect calificat se considera încheiat după parcurgerea tuturor etapelor de evaluare (administrativa si a eligibilității si tehnico-economica).

In urma etapei de evaluare, un proiect poate obține maxim 100 de puncte.

Comisia de evaluare va întocmi un Raport de evaluare ce va conține rezultatul evaluării planurilor de afaceri și punctajele stabilite pentru fiecare proiect analizat in urma parcurgerii tuturor etapelor de evaluare, o lista cu proiectele respinse si un clasament ținând cont de regulile de departajare stabilite.

In prezentul apel de proiecte se vor selecta pentru finanțare planurile de afacere cu cele mai bune 14 punctaje corespunzătoare prezentului apel în ordinea descrescătoarea a acestora.

Celelalte planuri de afacere care sunt eligibile și au obținut peste 15 puncte vor fi considerate rezerve.

In cazul în care sunt solicitări de subvenții mai mici de 111.000,00 lei, sau se înregistrează renunțări din partea beneficiarilor selectați, se poate finanța parțial sau total primul plan de afacere din lista de rezerva (sau mai multe în funcţie de disponibilitatea financiară).

### **Publicare si comunicarea rezultatelor**

Rezultatele procesului de evaluare și selecție, după aprobarea rapoartelor de evaluare de către comisie, se vor comunica candidaților prin următoarele cai:

● Prin afișare pe pagina de internet a Beneficiarului finanțării nerambursabile (UAT SIMIAN) si/sau a partenerului Asociația Grupul de Acţiune Locală „ADA KALEH”

● Comunicare scrisa transmisa prin email.

### **Depunerea și soluționarea contestațiilor**

După publicarea raportului de evaluare și selecție, solicitanții au dreptul de a contesta rezultatul evaluării și selecției în termen de 3 zile lucrătoare de la primirea notificării.

Procesul de depunere și se soluționare a contestațiilor se desfășoară în conformitate cu prevederile documentului *Procedura de evaluare și selecție a planurilor de afaceri* disponibil pe site-ul proiectului [www.galadakaleh.ro](http://www.actionampentrucomunitate.ro).

# CONTRACTAREA

În urma publicării Raportului final, vor avea loc discuții libere, particulare, intre Managerul de proiect, Responsabilul partener din partea Asociației GAL „ADA KALEH” și fiecare beneficiar a cărui plan de afaceri a fost selectat la finanțare. Scopul principal al discuției îl reprezintă demonstrarea cunoașterii în profunzime a afacerii propuse, a capacitații/cunoștințelor de a pune în aplicare ideea pentru care se solicita finanțare.

În cazul în care în această etapa unul din câștigătorii concursului va renunța la subvenție, acesta va notifica în scris aceasta renunțare, locul lui fiind ocupat de următorul clasat (din lista de rezerva).

Comisa de evaluare și selecție transmite beneficiarilor planurilor de afaceri selectate Notificarea privind demararea procedurii de contractare.

În etapa de înființare a întreprinderii și de contractare a ajutorului de minimis beneficiarii vor fi îndrumați de către consilierii din cadrul Asociației GAL „ADA KALEH”.

În această perioadă, câștigătorii Competiției de Planuri de Afaceri vor beneficia de servicii de consultanță și mentorat anterior înființării afacerilor.

Beneficiarii acceptați pentru subvenționarea totală sau parțială a planurilor de afaceri vor beneficia de consultanță pentru înființarea firmei, în conformitate cu:

- forma juridica prevăzută în planul de afaceri revizuit;

- codurile CAEN prevăzute în planul de afaceri;

- forma de conducere prevăzută în planul de afaceri.

**Atenție!** Menționăm că oricând, pe parcursul perioadei de contractare proiectele pot fi respinse daca se constata ca nu se îndeplinesc condițiile aferente finanțării

Procesul de contractare al planurilor de afaceri selectate se desfășoară în conformitate cu prevederile documentului Manualul Beneficiarului de subvenție, disponibil pe site-ul proiectului [www.galadakaleh.ro](http://www.actionampentrucomunitate.ro).

Modelul de contract de subvenție se regăsește în Anexa 9 la prezentul Ghid.

# IMPLEMENTAREA ȘI MONITORIZAREAPLANURILOR DE AFACERI

Implementarea și monitorizarea planurilor de afaceri selectate se desfășoară în conformitate cu prevederile documentului *Manualul beneficiarului de subvenție.*

DISPOZIȚII FINALE

Organizatorii îşi rezervă dreptul de a corecta condițiile prezentuluiGhid al solicitantului în caz de nevoie, pe parcursul desfășurării Concursului. Schimbările parvenite în Regulamentul deconcurs vor fi date publicării pe site-ul www.galadakaleh.ro cu minim 1 zile înainte de data intrării în vigoare a respectivei modificări.

Eventualele litigii apărute între Organizator și participanții la prezentul concurs se vor rezolva pe cale amiabilă sau, în cazul în care aceasta nu va fi posibilă, litigiile vor fi soluționate de instanțele judecătorești române competente.

Se pot solicita clarificări la prezentul Ghid în termen de 5 zile de la publicare.

# ANEXE

In vederea standardizării si transparentizării derulării Concursului de Planuri de afaceri „Servicii integrate pentru o comunitate dezvoltata - Concurs planuri de afaceri!”, organizat în cadrul proiectului *„Servicii integrate pentru o comunitate dezvoltata”* au fost elaborate următoarele formulare și modele, care se regăsesc ca anexe la Ghidul Solicitantului:

|  |
| --- |
| Anexa 0 – Opisul documentelor |
| Anexa 1 – Cererea de înscriere la concursul de planuri de afacere |
| Anexa 2 – Planul de afacere |
| Anexa 3 – Buget |
| Anexa 4 – Declarație de eligibilitate |
| Anexa 5 – Declarație privind evitarea conflictului de interese |
| Anexa 6 – Declarație de angajament |
| Anexa 7 – Declarație privind evitarea dublei finanțări |
| Anexa 8 – Lista codurilor CAEN eligibile |
| Anexa 9 – Contract de subvenție |
| Anexa 10 – Schema de minimis 5.2 |
| Anexa 11 – Calendarul concursului |

Toate formularele și documentele necesare întocmirii Dosarului de concurs pot fi vizualizate și descărcate în format editabile de pe site-ul proiectului [www.galadakaleh.ro](http://www.actionampentrucomunitate.ro).

|  |  |
| --- | --- |
| Titlul proiectului | **„Servicii integrate pentru o comunitate dezvoltata”** |
| Cod proiect | POCU/5/2/140638 |
| Beneficiarul proiectului | Comuna Simian, Județul Mehedintiîn parteneriat cu Asociația Grupul de Acțiune Locală „ADA KALEH”, Școala Gimnazială Simian |
| Data publicării documentului | Februarie 2022 |
| Numărul versiunii | 1 |
| ***Proiect cofinanțat din Fondul Social European prin Programul Operațional Capital Uman 2014-2020***  ***Axa prioritara 5 - Dezvoltare locală plasată sub responsabilitatea comunității.*** | |
| ***Conținutul acestui material nu reprezintă în mod obligatoriu poziția oficială a Uniunii Europene sau a Guvernului României*** | |
| |  |  |  | | --- | --- | --- | | **Denumirea partenerului** | **Poziția în parteneriat** | **Date de contact** | | UAT Simian | Beneficiar / Lider de parteneriat | Strada DE70, nr.64,Comuna Simian, județul Mehedinti  Telefon/Fax: 0252338693;  www.comuna-simian.ro  E-mail: clsimianmh@gmail.com | | Asociația GAL „ADA KALEH” | Partener 2 | Comuna Simian, sediul Primăriei, parter, Strada DE70, nr.64, județul Mehedinti  Telefon: 0752200933, www.galadakaleh.ro  E-mail: galadakaleh@gmail.com | | |